મહેસાણાનાં વિસનગર રોડ પર જીઈબી નજીક પોસ્ટ ઓફીસ જવાના રસ્તે ડીપી રોડ પર છેલ્લાં ૨૦ વર્ષથી પાકું દબાણ હતું.આ અંગે પૂર્વ કોર્પોરેટર રીટાબેન સુતરીયાએ પણ પાલીકાને વર્ષો અગાઉ રજૂઆતો કરી હતી.પૂર્વ કોર્પોરેટરની રજૂઆતનાં અનુસંધાને પાલીકા પ્રમુખ ઘનશ્યામ સોલંકીએ દબાણ હટાવવાનો નિર્ણય કર્યો હતો. તેનાં ભાગરૂપે શનિવારે સવારે દબાણ હટાવવાની કામગીરી શરૂ કરાઈ હતી.એક જેસીબી મશીનથી દબાણ વિભાગની ટીમ દ્વારા પાકુ દબાણ તોડીને હટાવી દેવામા આવ્યું હતું.આ સમયે પાલીકા પ્રમુખ ઘનશ્યામ સોલંકી, પૂર્વ ઉપપ્રમુખ જયદીપસિંહ ડાભી હાજર રહ્યા હતા.વિજય છાબડા નામના મકાન માલિકે સ્વૈચ્છિક રીતે દબાણ હટાવીને તંત્રને મદદરૂપ થયા હતા.ડીપી રોડનું વર્ષો જૂનું દબાણ દૂર કરાતા રોડ પહોળો થતાં શહેરીજનોએ હાશકારો લીધો હતો.